ERW ตั้ง “ฮ็อป อินน์ฯ” รุกญี่ปุ่น ขยายธุรกิจโรงแรม-จัดนำเที่ยว
บอร์ด ERW ไฟเขียวจัดตั้งบริษัทย่อย “ฮ็อป อินน์ ระคุ คะบุชิกิ ไคชะ” ประเทศญี่ปุ่น ขยายธุรกิจกิจการโรงแรม ภัตตาคารและการจำหน่ายของที่ระลึก ที่จอดรถ ธุรกิจตัวแทนท่องเที่ยวและธุรกิจค้าปลีก
บอร์ด ERW ไฟเขียวจัดตั้งบริษัทย่อย “ฮ็อป อินน์ ระคุ คะบุชิกิ ไคชะ” ประเทศญี่ปุ่น ขยายธุรกิจกิจการโรงแรม ภัตตาคารและการจำหน่ายของที่ระลึก ที่จอดรถ ธุรกิจตัวแทนท่องเที่ยวและธุรกิจค้าปลีก
25 เม.ย. 2566

บริษัท ดิ เอราวัณ กรุ๊ป จำกัด (มหาชน) หรือ ERW กล่าวว่า ที่ประชุมคณะกรรมการครั้งที่ 3/2566 ซึ่งประชุมเมื่อวันที่ 25 เมษายน 2566 ได้มีมติอนุมัติจัดตั้งบริษัทย่อยแห่งใหม่จำนวน 1 บริษัทในประเทศญี่ปุ่น คือ บริษัท ฮ็อป อินน์ ระคุ คะบุชิกิ ไคชะ เพื่อประกอบกิจการโรงแรม ภัตตาคารและการจำหน่ายของที่ระลึก ที่จอดรถ ธุรกิจตัวแทนท่องเที่ยวและธุรกิจค้าปลีก เพื่อบริหารสิ่งอำนวยความสะดวก สำหรับความบันเทิงในร่ม นายหน้าเกี่ยวกับสถานที่ท่องเที่ยว เพื่อการนำเข้าการจำหน่ายการเช่าและการซ่อมแซมเครื่องจักรและอะไหล่ที่จำเป็นกับสิ่งอำนวยความสะดวก
สำหรับความบันเทิงในร่ม เพื่อประกอบกิจการการให้ความบันเทิง เพื่อการจำหน่ายสุราและยาสูบ เพื่อจัดให้ได้มาครอบครอง จำหน่ายไป เช่าและบำรุงรักษาอสังหาริมทรัพย์ รวมถึงกิจการใดๆ หรือเรื่องอื่นใดเกี่ยวกับการดังกล่าว
โดยมีเงินลงทุน 1,000,000 เยน หรือเทียบเท่า 260,000 บาท มีอัตราแลกเปลี่ยน 1 เยน เท่ากับ 0.2599 บาท ณ วันที่ 21เมษายน 2566) ซึ่ง บริษัท ทวีทรัพย์ อนันต์ จำกัด ถือหุ้น 100% เพื่อนำเป็นเงินทุนหมุนเวียนของบริษัท